open-index/open-wikipedia-markdown huggingface dataset:
Rissov delfin

**Rissov delfin** (lat. *Grampus griseus*) je jedina vrsta delfina iz roda *Grampus*.

Živi u oceanima i morima diljem planete, s mogućim izuzetkom polarnih regija. Može narasti do četiri metra, a njegova težina može biti čak 350 kg. Hrani se gotovo isključivo lignjama, uglavnom noću.

Ima iznimno veliku glavu. Zubi su samo u donjoj čeljusti i ima ih 2-7. Mužjacima se često mogu vidjeti ožiljci nastali u borbi za ženke s drugim konkurentskim mužjacima. Grudne peraje su duge i šiljaste. Inače su peraje crne, a prsa bijela, dok su leđa sive boje. Borave u manjim grupama, koje se uglavnom sastoje od 4 do 6 članova. Ima i osamljenih jedinki. Delfini se mogu vidjeti na tren iznad razine mora, a onda ponovno zaronjavaju ispod površine.

Prije okota, ženke žive zajedno neko vrijeme s mužjacima. Ženka je trudna oko 350 dana, mladi se porode u kasno proljeće ili zimi. Ženke doje mladunčad oko 1 godine.

## Veze
* Oceanski delfini

## Vanjske veze
;Ostali projekti
Prugasti delfin

**Prugasti delfin** (lat. *Stenella coeruleoalba*) je vrsta delfina, koji se nalazi u umjerenim i tropskim vodama svih svjetskih oceana. Član je porodice *Delphinidae*.

Prugasti delfin ima sličnu veličinu i oblik kao i nekoliko drugih delfina, koji nastanjuju vode kao i on (*[[Stenella attenuata]]*, *[[Stenella frontalis]]* i *[[Stenella clymene]]*). Međutim njegova boja je vrlo različita i čini ga relativno lako uočljivim. U donjem dijelu tijela je plave, bijele ili ružičaste boje. Ima jednu ili dvije crne pruge koje okružuju oči, a zatim idu preko leđa, do peraja. Postoje još dvije crne pruge koje idu iza uha - jedna je kratka i završava tik iznad peraja. Druga je duža i ide do ispod trbuha, sve do repa.

Pri rođenju, teže oko 10 kg i dugi su do jednog metra. U odrasloj dobi narastu do 2,4 m (ženke) ili 2,6 m (mužjaci) i teže 150 kg (ženke) ili 160 kg (mužjaci). Istraživanja pokazuju, da je seksualna zrelost dobi od 7-9 godina na Pacifiku, a u dobi od 12 godina na Mediteranu. Životni vijek je oko 55 do 60 godina. Trudnoća traje oko 12 mjeseci, a oko tri ili četiri godine prođe između dvije trudnoće.

Prugasti delfin voli umjerene ili tropske vode daleko od obale. U velikom broju živi u Sjevernom i Južnom Atlantiku, na Mediteranu, u Meksičkom zaljevu, Indijskom oceanu i Tihom oceanu. Pronađen je u vodama pri rasponu temperatura od 10 do 26&nbsp;°C, a najčešće od 18 do 22&nbsp;°C. Vjeruje se, da ih ima oko 2 milijuna primjeraka.

Japanci love prugastog delfina u zapadnom Pacifiku barem od 1940. Jedno vrijeme lovili su od 8000 do 9000 delfina svake godine, s rekordom od 21,000 godišnje. Od 1980.-ih, nakon uvođenja kvota, taj broj je pao na oko 1,000 ubijenih godišnje. Konzervatori su zabrinuti za mediteransku populacije prugastih delfina, kojima prijete zagađenje, bolesti, brodarske linije i slučajni ulovi u ribarske mreže.

Prugasti delfin ne može preživjeti u zatočeništvu duže od dva tjedna, zbog neuspjele prehrane.

Odrasli delfini jedu ribu, lignje, hobotnice, kozice, rakovi i dr.

## Vanjske veze
;Ostali projekti
Dorothy Arzner

**Dorothy Arzner** (3. januar 1897 – 1. oktobar 1979) je bila američka filmska režiserka, poznata kao jedina žena koja se bavila tim poslom u doba klasičnog Hollywooda.

## Filmografija
### kao režiser
* *[[The Six Best Cellars]]* (1920)(*montažer)
* *[[Blood and Sand (1922 film)|Blood and Sand]]* (1922) (dodatni materijal) (van špixe)
* *[[Inez from Hollywood]]* (1924)(*montažer)
* *[[Fashions for Women]]* (1927)
* *[[Ten Modern Commandments]]* (1927)
* *[[Get Your Man (1927 film)|Get Your Man]]* (1927)
* *[[Manhattan Cocktail (film)|Manhattan Cocktail]]* (1928) (izgubljen, osim scene koju je montirao Slavko Vorkapić, izdana na DVD-u *Unseen Cinema* 2005. godine)
* *[[The Wild Party (1929 film)|The Wild Party]]* (1929)
* *[[Behind the Make-Up]]* (1930) (van špicxe)
* *[[Sarah and Son]]* (1930)
* *[[Paramount on Parade]]* (1930) co-director
* *[[Anybody's Woman]]* (1930)
* *[[The House That Shadows Built]]* (1931), Paramountov promotivni koji uključuje inserte iz Arznerinog nedovršenog filma *Stepdaughters of War*
* *[[Honor Among Lovers]]* (1931)
* *[[Working Girls (1931 film)|Working Girls]]* (1931)
* *[[Merrily We Go to Hell]]* (1932)
* *[[Christopher Strong]]* (1933)
* *[[Nana (1934 film)|Nana]]* (1934)
* *[[Craig's Wife (film)|Craig's Wife]]* (1936)
* *[[The Last of Mrs. Cheyney (1937 film)|The Last of Mrs. Cheyney]]* (1937) (uncredited)
* *[[The Bride Wore Red]]* (1937)
* *[[Dance, Girl, Dance]]* (1940)
* *[[First Comes Courage]]* (1943)

## Izvori


## Vanjske veze
* Dorothy Arzner bibliography  via UC Berkeley Media Resources Center
* Dorothy Arzner at the Internet Movie Database
* Literature on Dorothy Arzner
* Photograph of Dorothy Arzner and Marion Morgan (1927) by Arnold Genthe, Library of Congress Reproduction Number LC-G412-T-5202-002-x
* Photograph of Dorothy Arzner and Marion Morgan (1927) by Arnold Genthe, Library of Congress Reproduction Number LC-G412-T-5202-B-007
*
Alkmeon (sin Megakla)

**Alkmeon** (, 6. vek pne.) bio je sin Megakla, Atinjanina koji je počinio svetogrđe naredivši ubistvo Kilona i njegovih pristalica u Atenom hramu i tako navukao prokletstvo na celu porodicu Alkmeonida. Alkmeona je lidijski kralj Krez pozvao u Sard i tako mu uzvratio za gostoprimstvo i pomoć koje je Alkmeon ranije pružio jednom poslanstvu koje je Krez poslao u Grčku da Delfijsko proročište pita za savet. Prema Herodotu, po dolasku u Sard Krez je Alkmeonu rekao da ću darovati onoliko zlata koliko sam može odjednom izneti iz trezora. Alkmeon je na sebe navukao najširu haljinu, čije je nabore ispunio zlatom, a isto je učinio i s praznim prostorom u paru vrlo širokih čizama, koje je tom prilikom takođe imao na nogama; zatim je i usta i kosu ispunio zlatnim prahom. Krez se nasmejao tom triku i zatim mu dao još toliko zlata. To se navodno dogodilo oko 590. pne. i navodno je to zlato znčajno doprinelo kasnijem uspehu porodice Alkmeonida.

Alkmeon se bavio uzgajanjem konja za utrke dvokolica, a jednom je prilikom dobio i prvu nagradu na Olimpijskim igrama.

Plutarh navodi da je, prema zapisima u Delfima, Alkmeon zapovedao atinskim odredom u prvom svetom ratu, koji je izbio 596. pne., a ne Solon, kako navode drugi izvori.

Alkmeonov sin Megakle oženio se Agaristom, ćerkom sikionskog tiranina Klistena, s kojom je dobio sina, Klistena, koji će oko 509. pne. reformisati atinsku demokratiju.

## Reference
Rouben Mamoulian

**Rouben Zachary Mamoulian** (8. oktobar 1897 - 4. decembar 1987) bio je američki teatarski i filmski režiser armenskog porijekla. Odrastao je u porodici bankara u predrevolucionarnoj Rusiji, a zajedno s roditeljima je nakon revolucije emigrirao u SAD. Brzo je otkrio sklonost prema teatru te se zaposlio na Broadwayu, gdje je tokom nekoliko decenija imao čast režirati prve verzije brojnih hvaljenih kazališnih predstava. Kada ga je angažirao Hollywood, brzo je iskoristio tehničke i kreativne mogućnosti novog medija, a pri čemu se posebno ističe *[[Dr. Jekyll and Mr. Hyde (film, 1931)|Dr. Jekyll and Mr. Hyde]]* iz 1931. godine, jedini horor-film nagrađen Oscarom, a koji mnogi drže filmom ispred svog vremena. Mamoulianu je vrhunac hollywoodske karijere dosegao 1930-ih i ranih 1940-ih, dok je kasnije trpio svog angažmana u režiserskom sindikatu Directors Guild of America, zbog koga će kasnije neko vrijeme za makartističke histerije doći na crnu listu, ali i zbog sklonosti da se svađa s producentima. Godine 1944. je tako otpušten sa seta *[[Laura (film, 1944)|Laure]]*, a početkom 1960-ih je napustio problematično snimanje historijskog epa *[[Cleopatra (film, 1963)|Cleopatra]]*.

## Filmografija

### Ostala djela

## Studije i biografije
* *Rouben Mamoulian*, Tom Milne, Cinema One Series no. 13, Thames & Hudson 1969
* 

## Reference

## Vanjske veze
* 
* 
*
Dragutin Friedrich

**Dragutin Friedrich** (Koprivnica, 5. siječnja 1897. – Zagreb, 26. ožujka 1980.), bio je hrvatski nogometaš, nogometni reprezentativac, trener, tenisač, športski djelatnik i promotor športa. Ovaj svestrani športaš bio u atletici, hokeju na ledu, klizanju i skijanju. Radio je kao profesor biologije u mnogim mjestima: Varaždinu, Virovitici i Gospiću.

## Nogometaška karijera
### Klupska karijera
Igrao je za koprivnički Slaven, koji je osnovao, za koji je igrao i koji je trenirao. Poslije je otišao u zagrebački HAŠK za koji je igrao dugo godina.

S HAŠK-om je osvojio prvenstvo Zagrebačkog nogometnog podsaveza 1921./22. godine.

### Reprezentativna karijera
Za reprezentaciju odigrao je devet utakmica. Prvi je susret odigrao 8. lipnja 1922. u Beogradu protiv Rumunjske, a već onda je bio igračem HAŠK-a. Zadnju 10. travnja 1927. u Budimpešti protiv Mađarske.

Bio je među pozvanima na OI 1924. u Parizu, a od hrvatskih nogometaša s njim su bili u izabranom sastavu Dragutin Babić, Slavin Cindrić, Artur Dubravčić, Stjepan Bocak, Andrija Kujundžić, Antun Pavleković, Alfons Pažur, Adolf Percl, Dragutin Vragović, Dragutin Vrđuka, Branko Zinaja, Emil Perška, Eugen Dasović, Emil Plazzeriano, Janko Rodin, Marijan Marjanović, Rudolf Rupec, Stjepan Vrbančić i Vladimir Vinek.

Igrao je i za reprezentaciju Zagrebačkog nogometnog podsaveza s kojom je osvojio Kup kralja Aleksandra 1924. godine.

## Tenisačka karijera
Bio je državni prvak u igri parova 1928. i 1931. godine. Igrao je u paru s bratom Krešimirom. Kao pojedinačni natjecatelj bio je među najboljim tenisačima u Hrvatskoj i cijeloj ondašnjoj Kraljevini SHS. 
Nakon što se umirovio vodio je tenisku školu teniskog kluba Medveščaka.

## Atletičarska karijera
Natjecao se u nekoliko disciplina: trkačkim, skakačkim, bacanju koplja i u petoboju. Osvojio je mnoštvo nagrada na manjim natjecanjima te prvenstvima Zagreba, Hrvatske, Jugoslavije i europskim prvenstvima.

## Hokejaška karijera
Redovno se natjecao se u HAŠK-ovom hokejaškom sastavu. Osvojio je mnoštvo nagrada na manjim natjecanjima te prvenstvima Zagreba, Hrvatske, Jugoslavije i europskim prvenstvima.

## Skijaška karijera
Redovito je nastupao za skijaški sastav HAŠK-a. Osvojio je mnoštvo nagrada na manjim natjecanjima te prvenstvima Zagreba, Hrvatske, Jugoslavije i europskim prvenstvima.

## Izvori
* Nogometni leksikon  Dragutin Friedrich
Franjo Kukuljević

**Franjo Kukuljević** (Zagreb, 1909. - Johannesburg, 12. kolovoz 2002.) je bio hrvatski tenisač. Igrao je za jugoslavensku reprezentaciju u International Lawn Tennis Challengeu od 1930. do 1939. godine. 

Na turniru u Beogradu 12. srpnja 1938. pobijedio je svjetskog prvaka Dona Budgea. Igrajući s Francuzicom Mathieu bio je finalistom Roland Garrosa u parovima 1939. godine. Nakon International Lawn Tennis Challengea 1939. i susreta u Bostonu protiv Australije, otputovao je u Indiju. Emigrirao je u Južnu Afriku nakon drugog svjetskog rata. 

Vjeruje se da je potomak Ivana Kukuljevića Sakcinskog.

## Izvori
Dragutin Mitić

**Dragutin Mitić** (16. rujna 1917. - Houston, 27. kolovoza 1986.) je bio jugoslavenski tenisač. Igrao je za jugoslavensku reprezentaciju na International Lawn Tennis Challengeu (poslije zvanim Davisov kup) od 1936. do 1951. 
1938. je u mješovitom paru sa Francuzicom Simone Mathieu osvojio Roland Garros, pobijedivši u finalu Australku Nancye Wynne Bolton i Francuza Christiana Boussusa 2:6, 6:3, 6:4.

Prebjegao je na Zapad 1952. zajedno s Milanom Branovićem dok su igrali na Otvorenom prvenstvu Italije.

## Izvori
Marko Ostoja

**Marko Ostoja** (Bonn, 20. listopada 1960.) je bivši hrvatski tenisač. Bio je državni reprezentativac u Davisovu kupu.

## ATP karijera
### Pojedinačno: 1 (1:0)

### Parovi: 1 (0:1)

## Vanjske veze
Profil na ATP-u
Josip Palada (tenisač)

**Josip Palada** (Zagreb, 5. veljače 1912. - Zagreb, 4. svibnja 1994.), bio je hrvatski tenisač.

Bio je reprezentativac Jugoslavije u Davisovu kupu (onda se na engleskom zvao *International Lawn Tennis Challenge*) od 1933. do 1956. godine. Najveći uspjeh u karijeri mu je bilo kad je došao do poluzavršnice Roland Garrosa 1938. godine kad je izgubio od Amerikanca Donalda J. Budgea, kasnijeg pobjednika, sa 6:2, 6:3, 6:3. U drugom je poluzavršničnom susretu izgubio i drugi hrvatski tenisač, Franjo Punčec.

Odigrao je devet susreta za hrvatsku reprezentaciju za vrijeme NDH.

## Reference

## Vanjske veze
* Davisov kup 
* Josip Palada
Krešimir Friedrich

**Krešimir Friedrich** (Koprivnica, 30. srpnja 1898. - Zagreb, 3. ožujka 1985.) je bio hrvatski tenisač i nogometaš iz Koprivnice, državni prvak u tenisu.

## Nogometna karijera
Igrao je za koprivnički HŠK Slaven, koji je osnovao s obitelji. Kad su on i brat otišli igrati nogomet u Zagreb u HAŠK, uz postojeće financijske teškoće kluba, Slaven je prestao djelovati. 

S HAŠK-om je osvojio prvenstvo Zagrebačkog nogometnog podsaveza 1921./22. godine.

## Tenisačka karijera
Bio je državni prvak u igri parova 1928. i 1931. godine. Igrao je u paru s bratom Dragutinom. 

## Izvori
* Nogometni leksikon  Dragutin Friedrich
* H.A.Š.K. 1903-1993 - HRVATSKI AKADEMSKI ŠPORTSKI KLUB, 1993. Zagreb
Saša Hiršzon

**Saša Hiršzon** (Varaždin, 14. srpnja 1972.) je bivši hrvatski tenisač. Sa očeve strane, Hiršzon je židovskog podrijetla. Njegov djed, Božidar Hirschsohn, je bio poznati kazališni glumac u Varaždinu. Za vrijeme Drugog svjetskog rata svi članovi Hiršzonove obitelji su pobijeni tijekom Holokausta, te je jedino njegov djed preživio.

## ATP karijera
### Parovi: 2 (2:0)

## Izvori

## Literatura
* 

## Vanjske veze
Profil na ATP-u
Franjo Punčec

**Franjo Punčec** (Čakovec, 22. studenog 1913. - Johannesburg, 5. siječnja 1985.), hrvatski tenisač, državni reprezentativac. Svjetski teniski as i jedan od najboljih hrvatskih sportaša 20. stoljeća.

Tenis je počeo igrati na terenima Čakovečkog sportskog kluba, a prvi trener bio mu je Geza Legenstein. Već 1931. godine bio je juniorski prvak Jugoslavije. Seniorski prvak i prvi tenisač na državnoj rang-listi bio je od 1933. do 1940. godine. S Josipom Paladom bio je prvak u parovima 1934. i 1936. godine. Franjo Punčec bio je prvi hrvatski tenisač na svjetskoj rang-listi, na kojoj je 1939. godine dospio na četvrto mjesto.

Franjo Punčec bio je član teniske sekcije HSK Concordia u Zagrebu. Bio je član reprezentacije Jugoslavije, koja je 1939. godine osvojila prvo mjesto u europskoj zoni Davis cupa. Za Davis cup reprezentaciju igrao je 26 puta i po broju pobjeda najuspješniji je pojedinac. Dvaput, 1938. i 1939. godine, bio je polufinalist Wimbledona, izgubivši oba puta od budućeg pobjednika. Pobijedio je na međunarodnom turniru u Monte Carlu i međunarodnom prvenstvu Skandinavije 1938., međunarodnom prvenstvu Indije 1940. i međunarodnom prvenstvu Egipta 1948. godine. Od 1947. godine živio je u Kairu, a potom sve do svoje smrti 1985. godine u Johannesburgu.

Njegovim se imenom zove teniski klub u Čakovcu.
Vjekoslav Skenderović

**Vjekoslav Skenderović** (Subotica, 20. ožujka 1983.) hrvatski je tenisač, rodom iz Bačke.

## Biografija

Bio je aktivan na seniorskim turnirima od 2000. godine a prestao je igrati ožujka 2011. godine.

26. veljače 2005. je godine osvojio turnir ITF Futures Zagreb II, gdje je u finalnom dvoboju svladao Slovenca Roka Jarca sa 6:3, 6:4.

24. srpnja 2006. došao je do završnice ITF Futures turnira (Rumunjska F13), gdje je izgubio od mađarskog tenisača Kornéla Bardóczkog sa 6:4. 6:4.

22. listopada 2006. osvojio je turnir ITF Futures (Portugal F5) vrijedan 10.000 dolara u Ponta Delgadi, pobijedivši Slovenca Grega Zemlju 6:4 6:1.

2. prosinca 2006. osvojio je turnir ITF Futures težak 10.000 dolara u Hadar Yosefu, pobijedivši Nizozemca Freda Hemmesa sa 6:4 6:3 u završnici.

2007. je u paru s hrvatskim tenisačem Ivanom Cerovićem došao do završnice ATP Challenger turnira Caloundra International u Australiji, gdje je izgubio s 6:2, 6:3 od Tajvanca Chena Tija i Južnokorejca Woong-sun Juna.

Iste je godine došao do završnice ITF Futures turnira (Australia F8) koji se igrao na tvrdoj podlozi, a izgubio je od australsko-švedskog tenisača Nicka Lindahla sa 6:1, 7:5.

2008. je godine došao do završnice turnira ITF Futures u Mariboru koji se igrao na zemljanoj podlozi, a izgubio je od Slovenca Marka Tkalca s 6:1, 6:2.

## Osvojeni turniri

## Izvori

## Vanjske veze
* ITF Vjekoslav Skenderović
Antonio Veić

**Antonio Veić** (Mali Lošinj, 18. veljače 1988.) hrvatski je tenisač. Profesionalno se tenisom bavi od 2006. godine. Član je hrvatske teniske reprezentacije u Davisovu kupu.

Veić je počeo igrati tenis sa 7 godina. Nadimak mu je Veja. Obitelj mu sačinjavaju otac Ante, majka Borka i brat Luka.

Plasman karijere, 119. mjesto na ATP ljestvici, ostvario je u svibnju 2012. godine. Najbolji rezultat na Grand Slam turnirima ubilježio je u Roland Garrosu 2011., kada je prošao tri kola kvalifikacija i dva kola glavnog turnira (izbacivši u 2. kolu Nikolaja Davydenka), da bi ga u 3. kolu porazio kasniji pobjednik Rafael Nadal.

## Izvori

## Vanjske veze
* Profil na stranici ATP World Toura 
* Službena stranica
Hinko Würth

** Hinko Würth** (Novi Vinodolski, 9. studenoga 1881. - Zagreb, 27. svibnja 1964.) hrvatski nogometaš, prvi nogometni sudac, osnivač Nogometnog pododbora Hrvatskog športskog saveza, te osnivač i prvi predsjednik Jugoslavenskog nogometnog saveza, prvak u tenisu, prvi izbornik teniske reprezentacije Kraljevine SHS u Davisovom kupu, prvi predsjednik Jugoslavenskog teniskog saveza, po struci pravnik.

## Nogometaš i nogometni djelatnik
Bio je prvi vratar u povijesti zagrebačkog HAŠK-a čiji je član postao 1903. godine odmah po osnivanju kluba. Nogometnu igračku karijeru završava 1907. godine. Jedan je od osnivača zagrebačkog HAŠK-a, te njegov prvi predsjednik. Predsjednikom HAŠK-a bio je u tri navrata (1903. – 1904., 1907. – 1908. i 1913. – 1920.). 1911. godine Hrvatski športski savez imenuje ga nogometnim sucem.

## Tenisač
Nakon nogometne karijere bio je uspješan tenisač, prvak Zagreba, Hrvatske i Slavonije na 2. Prvenstvu odigranom 1910. godine, te prvak Kraljevine SHS u igri parova 1924. godine. Reprezentativac u tenisu, te predsjednik Jugoslavenskog teniskog saveza (1922. – 1934.).

## Svestrani sportaš
Osim nogometom i tenisom bavio se atletikom, mačevanjem, brzim i umjetničkim "sklizanjem", te biciklizmom. Na trkalištu u Ljubljani 1898. godine bio je pobjednikom biciklističke utrke.

## Zanimljivosti
Pobijedio je 22. siječnja 1903. godine na klizačkoj utrci natraške na 500m, a za nagradu je dobio pribor za pisanje. Na klizačkoj utrci 1500m osvaja drugo mjesto, a za nagradu dobiva „sezonsku kartu“.

## Izvori

* H.A.Š.K. 1903-1993, Hrvatski akademski športski klub, 1993
Lovro Zovko

**Lovro Zovko** (rođen 18. ožujka, 1981. u Zagrebu) - hrvatski tenisač.

## Teniska karijera
2000. i 2001., Zovko ostvaruje prva finala na ATP Touru. U Umagu doseže dvije godine uzastopno finale u konkurenciji parova, oba puta zajedno sa Ivanom Ljubičićem. U oba finala izlazi kao poraženi igrač.

U 2007. godini, Lovro ulazi u finale Kremlj Cupa u (Moskvi), zajedno sa Tomášem Cibulecom. Finale gube od domaćih tenisača Marata Safina i Dmitrija Tursunova rezultatom 6-4, 6-2. Na putu do finala, Cibulec i Zovko pobjeđuju druge nositelje Lukasa Dlouhya i Pavela Viznera, (finaliste 2007. French Opena i 2007. US Opena), u četvrtini-finala rezultatom 6-2, 6-2.

Zovko u 2007. godini ulazi u još jedno finale i to na turniru u Lyonu sa suigračem Lukaszem Kubotom. U polufinalu pobjeđuju druge nositelje Jonathana Erlicha i Andya Rama rezultatom 7-6 (4), 4-6, [10-5]. Međutim, dvojac biva u finalu zaustavljen od strane francuskog para Sebastiena Grosjeana i Jo-Wilfried Tsonge sa 6-4, 6-3.

## ATP karijera
### Parovi: 5 (0:5)

## Vanjske veze
Profil na ATP-u
Borna Ćorić

**Borna Ćorić** (Zagreb, 14. studenog 1996.) hrvatski je tenisač.

## Biografija
Borna Ćorić je u rujnu 2013. osvojio juniorski Grand Slam turnir US Open u pojedinačkoj konkurenciji. U finalu je slavio protiv Australca Thanasija Kokkinakisa s 3:6, 6:3 i 6:1 plasiravši se time na prvo mjesto svjetske ljestvice tenisača juniora.

## Karijera

### 2014.
U drugom kolu prve grupe Daivisovog kupa u okršaju Hrvatske i Poljske, pobijedio je Jerzy Janowicza, bilo je 6:2, 2:6, 5:7, 7:5, 4:6

Na ATP turniru Vegeta Croatia Open Umag u Umagu Borna je 24. srpnja 2014. pobjedom nad aregntinskim tenisačem Horacijom Zeballosom (7-6(4), 6-3) osigurao svoj prvi nastup u četvrtfinalu nekog ATP turnira.

U četvrtfinalu ATP turnira u Baselu, 24. listopada 2014. pobijedio je 14-erostrukog Grand slam pobjednika, Španjolca Rafaela Nadala sa 6:2, 7:6 (4) nakon sata i 41 minute igre.

## Finala turnira [[ITF Futures]]

## Izvori

## Vanjske veze
* http://www.atpworldtour.com/Tennis/Players/Co/B/Borna-Coric.aspx?t=rh na stranici ATP Toura 
* Borna Ćorić  na ITF stranici
Ivan Pavelić

**Ivan (Ivo) Pavelić** (Zagreb, 10. veljače 1908. – Greenwich, Connecticut, 22. veljače 2011.), jugoslavenski plivač, nogometaš, tenisač i skijaš te američki gospodarstvenik.

Natjecao se u međunarodnim natjecanjima s tenisačkim i nogometnim sastavima. Osvojio je prvenstvo Jugoslavije u nogometu 1930. s Concordijom. Za Jugoslaviju je odigrao 5 utakmica od 1927. do 30. te 1 pogodak, na utakmici s Rumunjskom.

Sudjelovao je na OI 1924. u Parizu u disciplini 200 m prsno. Studirao je na zagrebačkom sveučilištu i postao diplomiranim pravnikom. Govorio je pet stranih jezika. 
Nakon studija otvorio je privatni pravnički ured nakon što je dvije godine radio po sudovima. Za vrijeme drugog svjetskog rata odselio je u Švicarsku gdje je upoznao suprugu. Dok je bio u Švicarskoj, natjecao se u skijanju. Poslije rata 1946. odselio je u SAD. Ondje je zajedno s bratom pokrenuo u New Yorku tvrtku koja se bavila uvozom i izvozom olova i bakra. Poslije je preselio u Greenwich u Connecticutu gdje se bavio trgovinom darovnih dobara iz Italije i Austrije.

## Izvori
* Sports-reference.com
Mate Pavić

**Mate Pavić** (Split, 4. srpnja 1993.) je hrvatski tenisač.

Igra lijevom rukom. Tenis je počeo trenirati sa pet godina.

U siječnju 2011. je ušao u pet najboljih juniora na svijetu.

Široj hrvatskoj javnosti postao je poznat kad je 2011. osvojio juniorski Wimbledon u paru s Englezom Georgeom Morganom. 2012. godine dobiva pozivnicu za Zagreb Indoors, te je u potpunosti opravdava ušavši u finale u konkurenciji parova zajedno sa sunarodnjakom Ivanom Dodigom. Kao i mnogi poznati tenisači, radio je s Bobom Brettom. Najveći uspjeh na ATP turnirima je 2.kolo s-Hertogenoboscha kada je morao predati meč zbog bolova u leđima. Trenutni trener mu je Gilbert Schaller.

## ATP karijera

### Parovi: 2 (0:2)

## Izvori
* Australian Open Mate Pavić
* Slobodna Dalmacija Pero Smolčić: Wimbledon: Ovaj Pavić je novi ‘ludi’ Hrvat, 5. srpnja 2011.

## Vanjske veze
* Profil na stranici ATP-a
* Profil na stranici ITF-a
Darija Jurak

**Darija Jurak** (Zagreb, 5. travnja 1984.) hrvatska je tenisačica. U pojedinačnoj konkurenciji njezin najbolji plasman je 188. mjesto iz 2004. godine, a u parovima 32. mjesto iz 2013. godine. Ima 8 ITF naslova u pojedinačnoj konkurenciji i čak 38 u konkurenciji parova.

Jurak igra tenis od svoje šeste godine. Trener joj je Franz Leibinger.

## WTA finala
### Pojedinačno (0)

### Parovi (3)

## Osvojeni turniri

### Pojedinačno (8 ITF)

## Rezultati na Grand slam turnirima (parovi)

* NN = nije nastupila
* kv. = kvalifikacije

## Izvori

## Vanjske veze

* Profil na stranici WTA Toura
Sabrina Goleš

**Sabrina Goleš** (Stari Mikanovci, 3. lipnja 1965.), hrvatska tenisačica.

Bila je prvakinja Jugoslavije u svim kategorijama, a 1983. i treća juniorka na svijetu.

1984. osvojila je srebrnu medalju na olimpijskim igrama u Los Angelesu, gdje je u finalu izgubila od S. Graf. Iste godine dospjela je u finale Fed Cupa, te bila 27. na WTA ljestvici. Bila je prva izbornica hrvatske Fed Cup reprezentacije od 1992.-1994.
Ivana Lisjak

**Ivana Lisjak** (17. ožujka 1987.) hrvatska je tenisačica. Najveće dosignuće na WTA ljestvici zabilježila je sredinom 2006. godine kada je bila 95. igračica svijeta.

Osvojila je sedam ITF-ovih turnira u pojedinačnoj konkurenciji i jedan u konkurenciji parova. Njezin najveći uspjeh na Grand slam turnirima je 3. kolo Roland Garrosa (2006.), kao i US Opena 2005. godine.

## Osvojeni turniri
### Pojedinačno (7 ITF)
Tanja Kokeza

**Tanja Kokeza** (1943.) je bivša hrvatska tenisačica iz Splita. Kćer je poznatog Hajdukovog nogometaša Ljube Kokeze.

## Biografija
Višestruka je prvakinja u tenisu u mlađim i seniorskim uzrastnim kategorijama. Tenisom se je kao igračica bavila 16 godina, od 1957. do 1972. godine. Igračku je karijeru započela u Splitu u Tenis klubu Splitu. Dobila je stipendiju te je otišla u Zagreb. U Zagrebu je igrala za Tenis klub Mladost, s kojom je osvojila nekoliko naslova. Diplomirala je na Fakultetu za fizičku kulturu. Nakon što je prestala s aktivnom igračkom karijerom, otišla je u SR Njemačku. Ondje je radila u poznatom teniskom kampu od 1974. do 1985., a poslije je otvorila vlastitu tenisku školu za djecu. Danas živi i radi u Hamburgu.

Godinu dana okušala se i u estradnim vodama. Počela je kao gošća Miše Kovača u televizijskoj emisiji Sportaši pjevaju. S njim je poslije zajedno pjevala i nastupala narednu godinu, a potom je zbog neslaganja s mračnom stranom estrade i velike strasti k športu u potpunosti posvetila športu.

## Uspjesi
* prvakinja Jugoslavije: 3 puta
* prvakinja Hrvatske: 10 puta

## Diskografija
* 1971.: singlica Što je to s nama/Do sutra 

## Nagrade i priznanja
* 1960.: najbolja sportašica Dalmacije u izboru Slobodne Dalmacije
* 1961.: najbolja sportašica Hrvatske u izboru Sportskih novosti

## Izvori
* Marko Bilić: Nitko kao Đuke i Toni, Slobodna Dalmacija, 11. prosinca 1999.
Ana Konjuh

**Ana Konjuh** (Dubrovnik, 27. prosinca 1997.) hrvatska je tenisačica.

## Biografija
### Juniorska karijera
Konjuh je počela trenirati tenis sa šest godina. Godine 2012. nastupila je u igri parova u juniorskom finalu turnira parova na Wimbledonu, gdje joj je partnerica bila švicarska Slovakinja Belinda Benčić. Izgubile su u finalu od prvih nositeljica Kanađanke Eugenie Bouchard i Amerikanke Taylor Townsend sa 6:4, 6:3.

Iste godine, Ana je 2. prosinca osvojila juniorski turnir Eddie Herr, a potom je u Key Biscayneu nastupila na Orange Bowlu i 8. prosinca osvojila ovaj, uz juniorske Grand Slam turnire, najprestižniji juniorski teniski turnir.

Godinu 2013. Ana je otvorila osvajanjem duple krune na juniorskom Grand Slam turniru Australian Open. Prvo je 25. siječnja u konkurenciji parova sa partnericom Carol Zhao iz Kanade pojedila par Oleksandru Korašvili iz Ukrajine i Barboru Krejcikovu iz Češke , a potom je 26. siječnja sa 6:3 6:2 pobjedila i u pojedinačnoj konkurenciji Katerinu Sniakovu čime je postala prva juniorka svijeta.

U veljači 2013. debitirala je za hrvatsku Fed Cup ekipu, ubilježivši tri pobjede u pojedinačnoj konkurenciji (od kojih jednu protiv Urszule Radwańske) te još jednu u igri parova (s Darijom Jurak).

Prvi ITF turnir Konjuh je osvojila u lipnju 2013. u Montpellieru, pobijedivši sa 6:3, 6:1 Ruskinju Irinu Kromačevu.

U rujnu 2013. osvojila je svoj drugi juniorski Grand Slam turnir u pojedinačkoj konkurenciji US Open. U finalu je slavila protiv Amerikanke Tornado Alicije Black s 3:6, 6:4 i 7:6 (6). Ana u svojoj mladoj karijeri već ima 2 pobjede protiv top 50 i top 15 igračice: u Fed Cup 2012. je pobijedila Urszulu Radwańsku 2:6 6:3 7:6.

### 2014.
Na ASB Classic u Aucklandu, na svom prvom profesionalnom WTA turniru, za koji je dobila pozivnicu, zadnjeg dana 2013. pobijedila je 1. nositeljicu turnira i 14. tenisačicu svijeta, Robertu Vinci.

## Privatni život
Konjuh svoje pobjede posvećuje sestri Antoniji.

## Juniorski Grand Slam
### US Open 2013.

### Australian Open 2013.

## Priznanja
* Nagrada Dražen Petrović za najbolju športašicu mlađih dobnih kategorija (2013)
* Nagrada Dražen Petrović za najveću žensku športsku nadu (2013)
## Izvori

## Vanjske veze
* Službena stranica   
* Profil na stranici WTA Toura 
* Profil na stranici ITF-a  
* Profil na stranici Fed Cupa
Jelena Kostanić-Tošić

**Jelena Kostanić-Tošić** (Split, 6. srpnja 1981.) je hrvatska tenisačica. Nabolje rezultate ostvaruje u igri parova. Do sada ima 8 osvojenih naslova s različitim partnericama. Najbolji renking karijere joj je 32. mjesto (srpanj 2004.)

## Biografija

Jelena je bila jedna od najperspektivnijih juniorki. U tom uzrastu bila je svjetski broj 3 (1997.), te je osvojila Australian Open u pojedinačnoj konkurenciji i Wimbledon u igri parova (oba 1998. godine). Iste godine igrala je i polufinale Roland Garrosa. Istodobno je počela igrati i na seniorskim turnirima. Prva dva, s pozivnicom, odigrala je 1998. i samo u jednom izborila drugo kolo. Sljedeća godina, koja se bilježi kao početak njene profesionalne karijere, bila je dosta uspješnija. U toj je sezoni prvi put ušla u Top 100 na WTA listi, te je osvojila dva turnira u igri parova (Bol s Pastikovom i Kuala Lumpur s Pisnik). Nešto slabije igre u pojedinačnoj konkurenciji rezultirale su samo jednim četvrtfinalem (Bol). Tu je godinu završila kao 99. igračica svijeta.

2000. godinu otvorila je dobro. Probila se u 3. kolo Australian Opena, što joj je i danas najbolji Grand Slam rezultat. No, u ostatku sezone nije pružila dobru igru, pa godinu završava izvan Topa 100 (113. mjesto). Ni sljedeće godine nije pokazala značajnijeg napretka. Jedini zapašeniji nastup imala je u Beču, gdje je stigla do polufinala.

U 2002. godini, Jelena se vratila pobjedama i nešto konstantnijoj igri. Rezultat toga su 2 osvojena turnira u parovima (Varšava s Nagyovom i Strasbourg s Hopkins) i 4 četvrtfinala u pojedinačnoj konkurenciji. Vraća se među prvih 100 na svijetu, a godinu završava kao 71. igračica svijeta.

U 2003. godini igrala je svoje prvo finale u karijeri. No, nije uspjela osvojiti naslov u Helsinkiju, iako je imala vodstvo od 6:4 i 4:2 protiv izraelke Smašnove. Prvi top 50 plasman izborila je u 2004. Te je godine igrala u polufinalima Charlestona i Beča, te u 3. kolu US Opena. Sa Schaul je osvojila Canberru u igri parova, a s Bošnjakinjom Jugić-Salkić Auckland. 2005. godine opet slijedi pad u njenoj karijeri. Igrala je samo polufinale Budimpešte, a godinu je okončala na rubu ispadanja iz Topa 100 (99. mjesto).

Svoja nova dva finala u pojedinačnoj konkurenciji izborila je 2006. No, u Pattayi, kao i u Bangaloreu morala je čestitati svojim protivnicima u finalu, i tako odgoditi osvajanje svog prvog turnira. S amerikankom King osvaja dva turnira u parovima (Tokio i Bangkok). Dobre igre rezultirale su povratkom u Top 50. Kada se očekivao daljnji uspon na WTA ljestvici, Jelena je, kao i u dotadašnjem dijelu karijere, pokazala toplo-hladnu igru. U 2007. nije zabilježila niti jedan zapaženiji uspjeh, pa opet godinu završava izvan sto najboljih. Taj joj je rezultat bio jedva dovoljan da izravno uđe u glavni ždrijeb Australian Opena, koji joj je nemilosrdno u prvom kolu dodijelio kasniju pobjednicu, Mariju Šarapovu. Loši rezultati bacili su je do 140. mjesta WTA liste, pa će Jelena na mnogim turnírima priliku za nastup tražiti u kvalifikacijama.

## Osvojeni turniri (8)
### Parovi

## Privatni život

Supruga je hrvatskog stolnoteniskog reprezentativca Roka Tošića.

## Vanjske veze
* WTA profil
Ani Mijačika

**Ani Mijačika** (rođena 15. lipnja 1987.) hrvatska je tenisačica. Studirala je na Sveučilištu Clemson u Južnoj Karolini te igrala tenis za njihovu ekipu. Njen najviši WTA ranking (193.) dosegla je 17. listopada 2011, dok je najviši ranking u paru (222.) postigla 19. rujna 2011.

## Izvori

## Vanjske veze
* Profil na stranici WTA Toura
Egilsstaðir

**Egilsstaðir** je najveći grad na istoku Islanda od 2 303 stanovnika , on je i administrativni centar regije Austurland.
## Geografija
*Egilsstaðir* leži duž obala jezera Lagarfljót, udaljen 698 km istočno od Rejkjavika. Grad se smjestio u relativno plodnoj dolini, udaljenoj od Atlantika oko 20&nbsp;km zračne linije, tako da grad ima gotovo kontinentalnu klimu, sa nešto hladnijim zimama. 
## Historija
Iako je taj kraj naseljen već više vijekova (prvi put se spominje u 15. vijeku) - *Egilsstaðir* je jako mladi grad, čak i za islandske prilike, koji je izrastao u grad tek krajem 20. vijeka, tako da je status grada dobio tek - 1987.
Egilsstadir je postao najveći grad istočnog Islanda i njegov administrativno, transportno medicinski centar, za vrijeme privrednog booma koji je obuhvatio tu regiju 2004. - 2008. Tad je izgrađena hidroelektrana Kárahnjúkar, udaljena oko 100 km zapadno i topionica aluminijija kod grada i istoimenog fjorda Reyðarfjörður, udaljenog oko 40&nbsp;km prema istoku.
Rast je značajno usporen, nakon bankrota islandskog bankarskog sistema 2008.
## Znamenitosti
Najveć atrakcija tog novog grada je muzej - Baštine istočnog Islanda. Pored grada leži najveća islanska šuma - Hallormsstaðaskógur i slapovi Hengifoss na jezeru Lagarfljót
## Privreda i transport
Glavna ekonomska aktivnost u gradu je rad u administraciji, bolnici (koja je najveća u tom dijelu Islanda i školstvu.
Dva [kilometra sjeverno pored grada leži [aerodrom  (IATA: EGS, ICAO: BIEG), iz kog je moguće letjeti jedino za Rejkjavik.
Svega 27&nbsp;km od grada leži luka Seydisfiord, sa kojom je povezan cestom 93 (Fjardarheidi), kroz grad prolaze i glavne islanske magistrale 1 (Þjóðvegur 1), 92 i 94.
## Reference

## Vanjske veze

* Službene stranice općine Egilsstaðir
* ''Egilsstaðir'' na portalu NAT Nordic Adventure Traveller
Srpska garda

**Srpska garda** bila je srpska paravojna formacija koja se borila u ratu u Hrvatskoj i koja je bila usko povezana sa Srpskim pokretom obnove (SPO); 80% pripadnika garde bili su istovremeno članovi SPO. Ovu paravojnu formaciju osnovali su Vuk Drašković, predsednik SPO, Đorđe Božović "Giška" i Branislav Matić "Beli".

Kamp za obuku ove jedinice nalazio se blizu Borskog jezera kod grada Bora u Srbiji. Učestvovala je u sukobima na teritoriji Hrvatske blizu Gospića. Delovi Srpske garde učestvovali su i u ratu u Bosni i Hercegovini. Đorđe Božović bio je prvi komandant ove paravojne formacije, ali je poginuo kod Gospića 15. septembra 1991. U nekim je krugovima izneta sumnja da su Božovićevu pogibiju organizovale vlasti Republike Srpske Krajine po nalogu Slobodana Miloševića, tadašnjeg predsednika Srbije. Branislav Matić, glavni finansijer ove formacije, ubijen je u Beogradu još ranije, avgusta 1991.

## Reference

## Literatura
* 
*
Blok 5

**Blok 5** je lokacija u Podgorici.

## Lokacija
Zapadno od Bloka 5 nalazi se Ulica Meše Selimovića. Južno od četvrti se nalazi Bulevar Mihaila Lalića. Na istoku se nalazi Bulevar Velimira Terzića i na sjever Bulevar Blaža Jovanovića.

## O kvartu
Ovaj kvart počeo je da se gradi početkom 80ih godina 20. vijeka i mladi Podgoričani su ga zvali "Divlji Zapad". U kvartu se nalazi OŠ "Štampar Makarije", kao i dva vrtića: "Sunce" i "Suncokrili". Takođe tamo je sjedište Fonda "PIO", kao i JU "Dom zdravlja".
Alkmeon u Psofidi (Euripid)

***Alkmeon u Psofidi*** () naslov je jedne tragedije velikog grčkog tragediografa Euripida, od koje su sačuvani samo neznatni fragmenti. Prikazana je na Dionisijskom festivalu 438. pne., kao drugi komad u tetralogiji, u kojoj su kao prva tragedija prikazane *Krićanke*, kao treća *Telef*, a kao četvrta ― umesto uobičajene satirske igre ― tragedija *[[Alkestida (drama)|Alkestida]]*, koja je od cele tetralogije jedina i sačuvana.

U svojim ranim delima Euripid je često radio po obrascu da nakon jedne drame o nekoj zloj ženi sledi drama o nekoj ženi u nevolji. *Alkmeon u Psofidi*, drugi komad u tetralogiji, obrađuje priču o smrti argivskog heroja Alkmeona i o sudbini njegove žene Arsinoje (ili Alfesibeje), ćerke Fegeja, kralja grada Psofide (Ψωφίς) u Arkadiji. Sadržaj komada može se nazreti iz sažetka mita koji je dat u Pseudo-Apolodorovoj *[[Biblioteka (Pseudo-Apolodor)|Biblioteci]]* i kod Pausanije:

"U Psofidi je sahranjen i Alkmeon, Amfijarajev sin, i njegov nadgrobni spomenik je građevina koja se ne odlikuje ni veličinom niti kakvim drugim ukrasom. Oko njega su izrasli čempresi, koji su dostigli takvu visinu da su zasenčili i brdo pored Psofide. Njih ne žele da poseku jer ih smatraju posvećenim Alkmeonu. Meštani ih nazivaju 'devojkama'. Kad je Alkmeon ubivši majku pobegao iz Arga, došao je u Psofidu, koja se još zvala Fegija po Fegeju, i oženio se Alfesibojom, Fegejevom kćerkom. Među darovima, koje joj je po običaju dao, bila je i ogrlica. Kako mu bolest, dok je boravio među Arkađanima, ništa nije postajala lakša, obratio se proročištu u Delfima. Pitija ga obavesti da ga Erifilin duh neće goniti jedino u takvoj zemlji koja je sasvim nova i koju je more iznelo na videlo posle njegovog ogrešenja o majku. I on nađe zemlju koju je nasuo Aheloj, pa se tamo nastani i uze za ženu Kaliroju, po rečima Akarnanaca, Ahelojevu kćer [...] Kaliroja se silno zaželela da joj pripadne Erifilina ogrlica i zbog toga je u Fegiju poslala Alkmeona i protiv njegove volje. Njega tamo zadesi u smrt, jer ga na prevaru ubiše Temen i Aksion, Fegejevi sinovi".

## Reference
Bijeli lav

**Bijeli lav** (lat. *Panthera leo krugeri*) je obojena (mutirana) varijanta lava. Može biti ostvarena samo ako oba roditelja imaju recesivne gene za bijelu boju. U prirodi su rijetki. Može ih se vidjeti samo u zoološkim vrtovima. Široj javnosti postali su poznati tek 1970. u knjizi Chrisa McBridea *The White Lions of Timbavati*.

## Opis
Bijeli lavovi nisu albinosi. Bijela boja ovih lavova uzrokovana je recesivnim genom poznatim kao "chinchila" ili inhibitor pigmenta. Budući da je ovaj gen recesivan i povlači se prilikom miješanja sa žuto-smeđim lavovima, oni se kao takvi mogu se reproducirati samo ako su oba para roditelja bijela. Opstanak ovih lavova u prirodi znatno je otežan i time što ih zbog boje mogu lako uočliti kako potencijalni plijen, tako i safari lovci, odnosno lovokradice. Premda se podrazumijeva da spadaju među ugrožene životinjske vrste, njihov stvaran broj je nepoznat. Godine 2004, prema nekim proračunima, u prirodi ih je bilo svega oko tri stotine. Najveći dio populacije živi u ZOO vrtovima, gdje zbog svoje boje predstavljaju posebnu atrakciju za posjetitelje.

## Životni prostor
Bijeli lavovi većinom žive u prirodnim rezervatima Južnoafričke Republike. Najpoznatiji takav park za bijele lavove je Nacionalni park Kruger. U prošlosti su divlji bijeli lavovi bili potpuno istrijebljeni zbog ljepote. Osim južnoafričkih prirodnih rezervata, bijelih lavova ima u mnogim zoološkim vrtovima.

## Vanjske veze
* Mutacije velikih mačaka-lav
Petra Martić

**Petra Martić** (Split, 19. siječnja 1991.) hrvatska je tenisačica. Najbolji rezultat juniorske karijere joj je četvrtfinale juniorskog US Opena, koji je ostvarila 2006. godine. Godine 2008. osvojila je Zagreb Ladies Open. Plasman karijere, 42. mjesto na WTA listi, ostvarila je 11. lipnja 2012., nakon ulaska u četvrto kolo Roland Garrosa.

## WTA karijera
### Pojedinačno: 1 (0:1)

### Parovi: 3 (0:3)

## Rezultati na Grand Slam turnirima

## Plasman na WTA ljestvici na kraju sezone

## Nastupi protiv Top 10 igračica svijeta
*  Jelena Janković 1-1
*  Petra Kvitova 1-1
*  Marion Bartoli 1-1
*  Caroline Wozniacki 0-3
*  Angelique Kerber 1-1
*  Viktorija Azarenka 0-1
*  Marija Šarapova 0-1
*  Samantha Stosur 0-2
*  Kimiko Date-Krumm 0-1
*  Sara Errani 0-1
*  Daniela Hantuchova 0-1
*  Agnieszka Radwanska 0-2

## Vanjske veze

* Profil na stranici WTA Toura
Karlovačko

**Karlovačko** je poznato pivo u Hrvatskoj i Bosni i Hercegovini, potpisni proizvod Karlovačke pivovare, koja se nalazi u Karlovcu.

## Opis
Sadrži oko 5,4 alkohola po masi. Proizvođači je opisuju kao "zlatnožuto" i "osvježavajuće" pivo gorkoga okusa. Godine 2005. Karlovačka je dobila zlatnu medalju na Brewing Industry International Awardu u kategoriji piva s od 4,5 do 5,5 posto alkohola. Karlovačko se prodaje u zelenim staklenim bocama, ali i u limenkama i plastičnome pakovanju.

## Reference

## Vanjske veze
* Službena stranica Karlovačke pivovare

;Ostali projekti
Slavko Brill

**Slavko Brill** (rođen: ***Brüll***) (Nova Gradiška, 27. 12. 1900 - Koncentracijski logor Jasenovac, 1943), poznati jugoslavenski kipar.

## Biografija
Slavko Brill je rođen u Novoj Gradišci 27. 12. 1900 godine u židovskoj obitelji Julija Brülla. Nakon završene srednje škole upisao se 1918 na Višu školu za umjetnost i umjetni obrt u Zagrebu. 1926 godine je diplomirao na Akademiji likovnih umjetnosti u Zagrebu. Bio je najdraži učenik Ivana Meštrovića. U vrijeme studija je surađivao sa kiparom Antunom Augustinčićem. Značajnija su mu djela: portretna poprsje ing. Adolfa Weilera, prof. Hermanna Schapira, nadgrobni spomenici u Zagrebu, Osijeku, Vinkovcima, Vukovaru (obitelji Eltz) i Crikvenici, figure Mojsije i skulptura Majka s djetetom. Sudjelovao je u izradi reljefa za podnožje spomenika Kralju Tomislavu u Zagrebu, te je izradio poprsje skladatelja Milana Sachsa. Usavršavao se u Beču od 1922 do 1923, te Parizu od 1927 do 1928 godine. Slavko je izlagao svoje radove u zemlji i inozemstvu. 1925 je sudjelovao na velikoj skupnoj pariškoj izložbi "Exposition internationale des Arts decoratifs". 1928 godine na izložbi u Parizu je poprimio izuzetno pozitivne i hvalevrijedne kritike jugoslavenskog tiska. Tijekom Drugog svjetskog rata i Holokausta, tj. u jeku progona jugoslavenskih židova, Slavko je sa suprugom Alicom pokušao pobjeći u inozemstvo, međutim bio je uhvaćen i zatvoren u logor Jasenovac. U to vrijeme u Jasenovcu su se nalazili i drugi umjetnici, poput Daniela Ozma i Daniela Kabilja. U Jasenovcu je kao logoraš neko vrijeme radio u keramičkoj radionici. Oslabljen i onemoćao Slavko je umro u Jasenovcu u prvoj polovici 1943 godine od poslijedica tuberkuloze, dokle mu je supruga deportirana i ubijena u logoru Đakovo. Jedino svjedočanstvo Slavka Brilla iz Jasenovca je posmrtna maska slikara Danijela Ozme. Prije svoje tragične smrti Danijel je načinio portret Slavka, ulje na platnu. Taj portret i posmrtna Danijelova maska se danas nalaze u Muzeju revolucije u Sarajevu. Djela Slavka Brilla su predstavljena nakon rata na skupnim izložbama; "Umetnička obrada metala naroda Jugoslavije" u Beogradu 1956-57 godine i "Židovi na tlu Jugoslavije" u Zagrebu 1988 godine. Tridesetak Slavkovih skulptura se danas čuvaju u Gliptoteci Hrvatske akademije znanosti i umjetnosti u Zagreb, te jedan portert u Modernoj galeriji u Zagrebu.

## Reference

## Literatura
* 
* 
*
Lagarfljót

**Lagarfljót** je glacijalno jezero koje leži na istoku Islanda kod grada Egilsstaðira.

## Geografija
*Lagarfljót* je i ime istoimene rijeke duge 140 km, koja gotovo pred sam svoj kraj formira to 35&nbsp;km dugo i usko jezero. Jezero ima površinu od 52 km²  i vrlo je duboko.

Na samom kraju jezera kod grada Egilsstaðira izgrađen je most dug 303 metara, a još niže na rijeci i mala hidroelektrana snage 7,5 MW. Od kad je podignuta brana 1975. nivo voda u jezeru konstantno raste.

Na sjevernoj obali jezera leži najveća islanska šuma - Hallormsstaðaskógur, jezero ima i dva vodopada; veći - Hengifoss visok 118 metara, i manji Litlanesfoss.

Slično kao i u slučaju škotskog jezera Loch Ness, i tu se raspreda legenda da u jezeru živi neka neman zvana Lagarfljótsormurinn.

## Reference

## Vanjske veze

* ''River Lagarfljot''  }
Hvannadalshnúkur

**Hvannadalshnúkur** je najviša planina na Islandu visoka 2 110 metara.

## Geografija
*Hvannadalshnúkur* leži na jugoistoku Islanda u Nacionalnom parku Vatnajökull, u vulkanskom masivu Öræfajökull, nedaleko od obale Atlanskog oceana (12 km), udaljen oko 100 km zapadno od gradića Höfn.

Sa sjeveroistočne strane planine leži najveći evropski glečer Vatnajökull koji ima površinu od 8 400 km².

## Reference

## Vanjske veze

* ''Hvannadalshnukur'' na portalu SummitPost
Universidade Federal do Recôncavo da Bahia

**Universidade Federal do Recôncavo da Bahia** je univerzitet u općini Cruz das Almas u brazilskoj saveznoj državi Bahia. 

Univerzitet je osnovan 2006. godine i danas ga pohađa oko 12.300 studenata.

## Vanjske veze

* UFRB  (portugalski jezik)
Asklepijad iz Tragila

**Asklepijad iz Tragila** u Trakiji (, 4. vek pne.) bio je starogrčki teoretičar književnosti i mitograf, učenik atinskog govornika Isokrata. Njegova dela nisu sačuvana, ali zna se da je napisao *Tragičke teme* (Τραγῳδούμενα), u kojima je, u šest knjiga, raspravljao o obradi mitova u grčkoj tragediji. *Tragičke teme* ponekad se smatraju prvom sistematskom mitografijom. Asklepijad je dao sažetke mitova koji su obrađeni u tragediji ponudivši pri tom detalje i različite verzije svakog mita. Asklepijad se dva puta citira u Pseudo-Apolodorovoj *[[Biblioteka (Pseudo-Apolodor)|Biblioteci]]*.

Jedan fragment iz *Tragičkih tema*, u kome se navodi znamenita Sfingina zagonetka, sačuvan je u Atenejevoj *[[Gozba sofista|Gozbi sofista]]*.

Jedna glosa za Vergilijev izraz *Idaeis cyparissis* ("čempresi sa Ide") spominje da je kod Asklepijada bila sačuvana jedna keltska verzija mita o Kiparisu, gde se Kiparisa pojavljuje kao kći keltskog kralja Boreje.

## References
Asklepijad

**Asklepijad** () može se odnositi na sledeće osobe iz istorije stare Grčke:

* Asklepijad iz Tragila (4. vek pne.), teoretičar književnosti i mitograf, autor *Tragičkih tema*
* Asklepijad iz Flijunta (4–3. vek pne.), filozof, pripadnik Eretrijske škole
* Asklepijad sa Samosa (3. vek pne.), lirski pesnik
* Asklepijad iz Bitinije (oko 125–40. pne.), filozof i lekar
* Asklepijad iz Mirleje (2-1. vek pne.), gramatičar i historičar
* Asklepijad Farmakion (1-2. vek n.e.), grčki lekar
* Asklepijad iz Antiohije (umro 217. n.e.), antiohijski patrijarh, hrišćanski svetac i mučenik
* Asklepijad (oko 250. n.e.), hrišćanski svetac i mučenik (v. Pionije)
* Asklepijad Kiničar (4. vek), kinički filozof

## Povezano
* Asklepijadski stih, vrsta stiha u lirskoj poeziji
* Asklepijadi, naziv ja jednu skupinu grčkih sveštenika ili možda lekara
Öræfajökull

**Öræfajökull** je vulkanski masiv, koji leži na jugoistoku Islanda.
## Geografija
*Öræfajökull* se proteže po južnom rubu najvećeg evropskog glečera - Vatnajökull.

Najviši vrh masiva je Hvannadalshnúkur koji ima 2 110 metara.
Danas je Öræfajökull, kao i glečer Vatnajökull - dio Nacionalnog parka Vatnajökull.

Zna se da je vulkan Öræfajökull imao dvije erupcije u novom vijeku, i to 1362. i puno manju 1727. / 1728. 
## Izvori

## Vanjske veze

* ''Öræfajökull'' na portalu Encyclopædia Britannica
Dadasaheb Phalke

**Dhundiraj Govind Phalke**, poznatiji po kao **Dadasaheb Phalke** (marathi : दादासाहेब फाळके) () (30. april 1870 – 16. februar 1944) bio je indijski filmski producent, režiser i scenarist rodom iz porodice marathijskih Chitpavan brahmana, poznat kao *otac [[indijska kinematografija|indijske kinematografije]]*. Godine 1913. je snimio *[[Raja Harishchandra]]*, koji se danas smatra prvim indijskim cjelovječernjim filmom, a nakon čega je u sljedećih 19 godina snimio 95 dugometražna i 26 kratkih filmova, od kojih su najpoznatiji *Mohini Bhasmasur* (1913), *Satyavan Savitri* (1914), *Lanka Dahan* (1917), *Shri Krishna Janma* (1918) i *Kaliya Mardan* (1919).

Vlada Indije je godine 1969. njemu u čast ustanovila Nagradu Dadasheb Phalke, koja se daje najzaslužnijim sineastima za životno djelo, te se smatra jednom od najprestižnijih u indijskoj kinematografiji. 

## Izabrana filmografija

* *[[Raja Harishchandra]]* (1913)
* *[[Lanka Dahan]]* (1917)
* *Shri Krishna Janma* (1918)
* *Kaliya Mardan* (1919)
* *Setu Bandhan* (1932)
* *[[Gangavataran]]* (1937)
* "Mohini Bhasmasur" (1913)
* "Savitri Satyavan" (1914)

## Izvori

## Vanjske veze

* List of Silent films made in India 
* 
* Dadasaheb Phalke @ SPICE 
* Website on Dada Saheb Phalke 
* Film Academy on Dadasaheb Phalke
Maria Bard

**Maria Bard** (7. jul 1900 - 8. april 1944) bila je njemačka teatarska i filmska glumica. Karijeru je započela 1920-ih, nastupajući u filmovima koje je producirao njen prvi muž, industrijalac Wilhelm Graaf. Godine 1930. se od njega razvela, a potom započela ljubavnu vezu s glumcem Wernerom Kraussom, koja je dovela do samoubistva Kraussove supruge. Od Kraussa se razvela 1941. godine. Bard je počinila samoubistvo za vrijeme drugog svjetskog rata, što se najčešće tumači time da je postala "nepoćudna" tadašnjem nacističkom režimu. Njen treći muž Hannes Stelzer, pilot Luftwaffe, je poginuo kada je njegov avion oboren nekoliko mjeseci kasnije.

## Filmografija
* 1924: Die Radio Heirat
* 1924: Nju
* 1931: Berlin – Alexanderplatz
* 1932: Mensch ohne Namen
* 1937: Premiere
* 1937: Capriolen
* 1940: Die gute Sieben
* 1941: Über alles in der Welt
* 1941: Kleine Mädchen - große Sorgen
* 1942: GPU

## Vanjske veze
* Maria Bard mit Foto bei cyranos.ch 
*  (mit abweichendem Todesdatum)
* Maria Bard im Film "Berlin-Alexanderplatz", filmportal.de
* 
*